|  |  |
| --- | --- |
|  | **Elektroninio dokumento nuorašas`** |
|  | |
| **KAUNO MIESTO SAVIVALDYBĖS ADMINISTRACIJOS DIREKTORIUS** | | |
| **ĮSAKYMAS** | | |
| **DĖL NEMOKAMAM MAITINIMUI SKIRTIEMS PRODUKTAMS ĮSIGYTI MOKYKLOSE IR PRIEŠMOKYKLINIO UGDYMO ĮSTAIGOSE SKIRIAMŲ LĖŠŲ DYDŽIO NUSTATYMO** | | |
| 2018 m. gruodžio 31 d. Nr. A-4455 | | |
| Kaunas | | |

Vadovaudamasi Lietuvos Respublikos vietos savivaldos įstatymo 18 straipsnio 1  dalimi, 29 straipsnio 8 dalies 2 punktu, Lietuvos Respublikos socialinės paramos mokiniams įstatymo 7 straipsniu ir 15 straipsnio 3 dalies 2 punktu, Lietuvos Respublikos sveikatos apsaugos ministro 2010 m. spalio 4 d. įsakymu Nr. V-877 „Dėl Pusryčių, pietų ir pavakarių patiekalų gamybai reikalingų produktų rinkinių sąrašo pagal mokinių amžiaus grupes patvirtinimo“ ir atsižvelgdama į Kauno miesto savivaldybės mero 2018 m. gruodžio 21 d. potvarkį Nr. M-248 „Dėl Viliaus Šiliausko pavadavimo“:

1. N u s t a t a u nemokamam maitinimui skirtiems produktams įsigyti mokyklose ir priešmokyklinio ugdymo įstaigose skiriamų lėšų vienai dienai vienam mokiniui dydį (su PVM):

1.1. pusryčiams priešmokyklinio ugdymo ir 1–4 klasių mokiniams – 0,85 Eur;

1.2. pusryčiams 5–12 klasių mokiniams – 0,95 Eur;

1.3. pietums priešmokyklinio ugdymo, 1–4 klasių mokiniams – 1,65 Eur;

1.4. pietums 5–12 klasių mokiniams – 1,75 Eur;

1.5. pusryčiams, pietums, pavakariams mokyklose organizuojamose dieninėse vasaros poilsio stovyklose – 3,40 Eur.

2. P r i p a ž į s t u netekusiu galios Kauno miesto savivaldybės administracijos direktoriaus 2017 m. vasario 27 d. įsakymą Nr. A-[668](../../2017/Bendri/a170668.docx) „Dėl nemokamam maitinimui skirtiems produktams įsigyti mokyklose ir priešmokyklinio ugdymo įstaigose skiriamų lėšų dydžio nustatymo“.

3. N u s t a t a u, kad šis įsakymas įsigalioja 2019 m. sausio 1 d.

4. Šis įsakymas gali būti skundžiamas Lietuvos Respublikos administracinių bylų teisenos įstatymo ar Lietuvos Respublikos civilinio proceso kodekso nustatyta tvarka.

|  |  |
| --- | --- |
| Administracijos direktoriaus pavaduotoja, pavaduojanti administracijos direktorių | Nijolė Putrienė |